Basali ba nang le 'mala o mosootho ba nang le matsoho a mokhutšoanyane ba tlōla lerato. tattoo ena e etsa hore ba shebahale ba thabile Antonio o ne a le mo kotsing e e kgolo ya boitsholo jo bo sa siamang: O ne a rata go leba ditshwantsho tsa tlhakanelodikobo. Le fa a nyetse mosadi yo a mo ratang thata, o ne a tlwaela go leba ditshwantsho tseo. A re go akanya ka 1 Petere 5:8 go mo thusitse thata. Ya re: “Nnang lo thantse mo ditlhaloganyong, disang. Mmaba wa lona, Diabolo, o tsamayatsamaya jaaka tau e e kurutlang, e e batlang go kometsa mongwe.” Antonio a re: “Re dikologilwe ke ditshwantsho tsa tlhakanelodikobo e bile go ka nna thata gore di tswe mo mogopolong. Temana eo e ne ya nthusa go akanya ka gore ke mang yo o re raelang ka ditshwantsho tseo. Ke ne ka itlwaetsa go gakologelwa ka bonako gore ditshwantsho tseo ke tsa ga Diabolo. Jaanong ke a itse gore ke Jehofa fela a ka nthusang go ‘nna ke thantse mo tlhaloganyong le go nna ke disitse’ gore ke kgone go lwa le dikakanyo tseo mo mogopolong wa me, mo pelong le gore di se ka tsa senya lenyalo la me.” Antonio o ne a bona thuso e bile o ne a kgona go tlogela mokgwa oo o o sa siamang. Tota e bile, seo se ne sa mo thusa go tila mathata a magolo.